અમદાવાદ: શેરબજાર આજે પણ નીચા ગેપથી ખૂલ્યું હતું. સળંગ ત્રીજા દિવસે શેરબજારમાં પ્રોફિટ બુકિંગની ચાલ નોંધાતી જોવા મળી હતી. ત્રણ દિવસમાં સેન્સેક્સમાં ૩૮૦ પોઇન્ટથી વધુનું ગાબડું પડ્યું હતું. આજે શરૂઆતે બીએસઇ સેન્સેક્સ ૫૬ પોઇન્ટના ઘટાડે ૩૨,૧૬૬, જ્યારે એનએસઇ નિફ્ટી ૮ પોઇન્ટના ઘટાડે ૧૦,૦૦૬ પોઇન્ટની સપાટીએ ટ્રેડિંગમાં જોવા મળ્યો હતો. બેન્ક નિફ્ટી પણ ૦.૨૫ ટકાના ઘટાડે ૨૪,૬૦૯ની સપાટીએ ટ્રેડિંગમાં જોવા મળી હતી.